На 08.11.2017 година околу 05,45 часот било пријавено дека на регионалниот пат Валандово–с.Марвинци на место викано „Мичкин мост“ атар на с.Брајковци, се случила сообраќајна незгода помеѓу патничко возило„Фиат Пунто“со велешки регистерски таблици, управувано од Н.С.(42) од с.Јосифово–валандовско и патничко возило„Форд Ескорд“ со велешки регистерски таблици, управувано од З.А. (50) од Валандово. Во незгодата од здобиените повреди на местото на настанот починал Н.С., а со тешки телесни повреди се здобил сопатникот во истото возило О.П. (35) од с.Балинци, кој бил пренесен во Медицинскиот центар во Гевгелија каде му била укажана лекарска помош, додека со телесни повреди се здобил З.А. Во координација со Јавен обвинител бил извршен увид од страна на увидна екипа од ПС Валандово.